ועדת החקירה הפרלמנטרית בנושא העסקת עובדים ערבים בשירות הציבורי, כנסת 18, פרוטוקול מספר 10, 2010-12-28 00:00

אחמד טיבי: בוקר טוב, אני מתכבד לפתוח את הישיבה.

אחמד טיבי: הישיבה מתקיימת היום, בנוכחות שר החקלאות מר שלום שמחון, וצוות משרדו, ואני מודה לאדוני על שהואלת להגיע לישיבת הוועדה, לאחר שנשלחה אליך פנייה בכתב ושעליה התקבלה תשובה בשני שלבים, כאשר בשלב הראשון ביקשנו השלמות ובשלב השני הועברו השלמות.

אחמד טיבי: האמת היא, שאוכלוסיית האזרחים הערבים התבססה ברובה, על ענפי החקלאות עד לפני 30 או 40 שנה.

אחמד טיבי: למרות השינוי התעסוקתי והמהפך במקורות ההכנסה באוכלוסייה זו, הרי שמבחינה סוציו דמוגראפית מרבית האוכלוסייה הערבית היא לא עירונית, ברובה אף מתגורר באזורים המהווים מרכזים חקלאיים.

אחמד טיבי: חרף הניתוק מן החקלאות כמקור פרנסה עיקרי, חלק מאזרחי ישראל הערבים עדיין קשור לחקלאות בכלל ולענף הפירות בפרט.

אחמד טיבי: משרד החקלאות מעסיק כיום 1,018 עובדים, מהם רק 69 ערבים ככלל.

אחמד טיבי: התפלגות העובדים הערבים בגופים העיקריים במשרד, מטה, מחוזות, שירות וטרינרי, שירות והדרכה ומקצוע.

אחמד טיבי: למרות זאת העובדים הערבים מודרים לפי הבדיקה שלנו מדרגי התפקידים הבכירים במשרד לחלוטין למעט יוצאים מן הכלל שאינו מעיד על הכלל.

אחמד טיבי: כך למשל, רק ערבי אחד מבין 27 עובדים בשלושה דירוגים בכירים; רק ערבי בודד בין 21 העובדים המועסקים בחוזה בכירים, ייתכן ומדובר באותו ערבי יחיד במינו.

אחמד טיבי: ממוצע שנות הוותק של עובד ערבי נמוך ב- 40% עד 50% מזה של עובד יהודי.

אחמד טיבי: סביר להניח כי חסימת ההתקדמות של ערבים בדרגים הבכירים מאיצה את ההחלטה לפרוש כאשר הם מגיעים לדרגה הגבוהה ביותר אותה הם יכולים לרכוש.

אחמד טיבי: משרד החקלאות לא יעמוד ביעד החלטת הממשלה לפיה 10% מעובדי הממשלה, ביניהם משרד החקלאות יהיו ערבים.

אחמד טיבי: לפני שאני אמשיך עם הדיווחים והניתוחים אני רוצה ברשותך אדוני השר לד"ר דני גרא יועץ הוועדה לומר את דברו.

אחמד טיבי: בבקשה.

דני גרא: בוקר טוב.

דני גרא: יש בידינו שני מסמכים, שביניהם יש פערים, בעיקר בגישה.

דני גרא: מסמך אחד אומר נצליח ליישם את החלטת הממשלה, ואילו המסמך השני אומר, לא נצליח או אולי בעוד חמש שנים נצליח.

דני גרא: צריך להסביר מה קרה כאן.

דני גרא: פער נוסף נובע מההבדל, איכות ולא רק כמות.

דני גרא: אנחנו תופסים את החלטת הממשלה, החלטה לייצוג הולם של העובדים , אדוני השר, לא רק כהחלטה כמותית.

דני גרא: כלומר יבואו ויהיו 10% עובדים ערבים בשירות הציבורי.

שלום שמחון: העניין הוא, שהתסיסה עולה.

שלום שמחון: יכול להיות, שאתם תמליצו שלא תהיה כמות ישראלים כזו לעומת ערבים.

דני גרא: זה לא האיכות, אלא הכמות.

שלום שמחון: זה גם ייראה לי, באופן אישי, המלצה סבירה.

דני גרא: אנחנו באים ואומרים, שייצוג הולם פירושו של דבר גם שותפות בקבלת החלטות, לא רק של מספרים.

דני גרא: כמובן שככל שהדרג יהיה יותר בכיר, כן תהיה שותפות גדולה יותר בקבלת החלטות.

דני גרא: אנחנו בדקנו לא רק את המספרים שלכם שאני מבין שפרופסור שנער הביא בל בדקנו דרג אחד למטה.

דני גרא: אינני יודע, שוב, לאור הפרוגרנוגרמה שלכם זה דרג אחד או שניים.

דני גרא: בדקנו בין 100 ל-110 עובדים בדרגים, דרג אחד אולי נמוך יותר, ומצאנו שלושה עובדים, כולל אותו אחד שנמצא בתוך ה-27.

דני גרא: זה מעט מאוד.

דני גרא: אני לא רוצה להשתמש בביטוי של "חוטבי עצים ושואבי מים", אבל זה נותן תחושה לא טובה .

אחמד טיבי: כן בבקשה, אדוני השר.

שלום שמחון: מאחר ודברי הפתיחה של יו"ר הוועדה חבר הכנסת אחמד טיבי, דנו בקליטת עובדים מבני המיעוטים במשרד החקלאות, מאוד חשוב לראות את הפרופורציות.

שלום שמחון: התעסוקה של המגזר הערבי במשרד החקלאות הוא לא בגלל מדיניות משרד החקלאות.

שלום שמחון: יש חקלאות מאוד מתקדמת עכשיו ובמגזר קורה תהליך הפוך.

שלום שמחון: לא ניתן ליישם את העובדים במחלקות המשרד השונות.

שלום שמחון: הם פונים למקצועות אחרים.

שלום שמחון: יחד עם זאת, הכיוון שלי בעשור האחרון היה למצוא פתרון דרך שה"מ, שם ראו את זה כיתרון אולם זה יכול להתקבל כחיסרון.

שלום שמחון: כיהנתי במשרדי ממשלה אחרים, אבל זה זמן רב אני מכהן כשר החקלאות.

שלום שמחון: לכן באופן סיסטמתי, אני מסתכל על המדיניות שלי במבט לאחור לא רק ביחס לעובדים אלא גם ביחס לטיפוח החקלאות במגזר הערבי.

שלום שמחון: אני הוספתי עוד מכסות.

שלום שמחון: דברים שהיו סגורים בפני המגזר הערבי על ידי קודמיי, עברו שינויים בעשור האחרון.

שלום שמחון: רק השנה פתחנו את ענף החלב והבקר.

שלום שמחון: את ענף הרפת פתחנו גם במגזר הערבי.

שלום שמחון: לכן בשנה החולפת ובכל אחת מהשנים הבאות יצטרפו אלינו בני מיעוטים.

שלום שמחון: התחלתי להכניס שינויים בשנה הקודמת.

שלום שמחון: אני פתחתי את הענף הזה לפני שנה.

שלום שמחון: במדינת ישראל אין מצב יותר שיצא קול קורא לתוספת שלא יכניס עובדים חדשים מהמגזר הערבי לענף החלב.

שלום שמחון: כל אחד כזה שנכנס, ייכנס עם גיבוי של חצי מיליון.

שלום שמחון: זה קורה עכשיו וזה צועד קדימה וזה נמצא כל הזמן בתהליך.

שלום שמחון: לעומת הקיבוצים והמושבים אני שם לב לצרכי המגזר הערבי.

שלום שמחון: פה יצאנו לדרך.

שלום שמחון: זו ההתחלה.

שלום שמחון: ענף נוסף שהיה ממש חסום, זה ענף הלול שהוא ענף מאוד מתוכנן.

שלום שמחון: החל מאתמול, אני החלטתי, וועדת הכלכלה אישרה על פי המלצה, שבענף הזה אנחנו מתחילים בימים הקרובים לחלק מכסות גם למגזר הדרוזי, ובשנה הזאת אנחנו ניתן תקציב של 6 מיליון למטרה הזאת.

שלום שמחון: אותו דבר, זה ימשיך לצעוד קדימה.

שלום שמחון: היה אמנם אתמול ויכוח שהמגזר הדרוזי רצה שרק הוא יקבל את העניין.

שלום שמחון: קיבלתי טלפון מהוועדה.

שלום שמחון: התעקשתי שאין מצב כזה.

שלום שמחון: החלוקה תהיה יחסית בהתאם לסוג המיעוטים שקיים בתוך האזור הספציפי.

אחמד טיבי: רק דרוזים יוכלו ?

שלום שמחון: התשובה היתה חלקם היחסי.

אחמד טיבי: יש הגדרה בחוק?

שלום שמחון: לא נתתי את האפשרות הזאת.

שלום שמחון: קיבלתי טלפון מהמנכ"ל בתוך הישיבה ולא נתתי.

שלום שמחון: הדבר הרביעי, בנושא של מכסת המים.

שלום שמחון: כל העשור האחרון שבו אני מכהן במשרד החקלאות וגם קודם המדיניות היתה מאוד ברורה לא לקצץ במכסות המים למגזר המיעוטים למרות שהיה קיצוץ בלמעלה מ-50% במגזר היהודי.

שלום שמחון: לא רק שלא קיצצנו גם הוספנו.

שלום שמחון: עוד נקודה, אין מצב שחקלאי ערבי יגיד שחסר לו מים כי הוא מסיים את העונה והוא לא יקבל.

שלום שמחון: יש מצב שמגזר יהודי יגיד אין לי מים, נסגור את העסק.

שלום שמחון: אני לא מוותר בנקודה הזאת.

שלום שמחון: לגבי אותם חקלאים גדולים במגזר המיעוטים.

שלום שמחון: כל החקלאים האלה התרחבו בשנים האחרונות והם לא בשיטה הקודמת שבה הם היו.

שלום שמחון: אנחנו משדרגים את מגזר המיעוטים וכל ההשקעות בשנה החולפת בחקלאות הצמחית היתה במגזר המיעוטים.

שלום שמחון: יש נוכחות גדולה בכל מה שקשור בחממות והכנסת טכנולוגיה מתקדמת.

שלום שמחון: להבדיל מן המגזר היהודי, אנחנו נוקטים במדיניות של דרכים חקלאיות רק במגזר הערבי.

שלום שמחון: משרד החקלאות משתתף בין 60% ל-80%.

שלום שמחון: מאה אחוז מענק לדרכים חקלאיות במגזר המיעוטים כדי לאפשר לאנשים להגיע לשטחים וגם העובדה שאנחנו יודעים שהמערכת לא מאורגנת כמו במגזר היהודי.

אחמד טיבי: אצלכם כמעט ואין matching?

שלום שמחון: לא.

שלום שמחון: להיפך, אנחנו רק בדבר הזה נותנים אפשרות.

שלום שמחון: אחד משתיים, או שאנחנו נותנים את כל המאה האחוז.

שלום שמחון: אנחנו עושים את העבודה במגזר הערבי, או שאנחנו נותנים בין 60% ל-80%.

שלום שמחון: זה תלוי באיתנות הכלכלית של אותה רשות אם היא מסוגלת או לא.

שלום שמחון: כלומר המדיניות בסך הכול במה שקשור לחקלאות עצמה.

שלום שמחון: גם בענף הזית הייתי לאורך כל השנים.

שלום שמחון: אנחנו תומכים בענף הזית שהוא ענף מסורתי גם בנושא של בתי בד, גם בנושא של תמיכה במועצת הייצור לעומת אחרים שמשלמים לעצמם.

שלום שמחון: אין תאגיד של משרד החקלאות שאנחנו לא שומרים ומחזיקים את נציגי המגזר בכל התחומים, גם באגרסקו, גם במועצת הייצור וגם, עכשיו אנחנו הולכים לכיוון השוק הסיטונאי.

שלום שמחון: בשוק הסיטונאי הם גם בתוך העניין, ואנחנו מחפשים את האנשים כל הזמן.

שלום שמחון: , בתוך המשרד, מחוץ למשרד, וכל מה שקשור לתאגידים הסטטוטוריים.

שלום שמחון: זה קורה גם באגרסקו וגם במועצת הצמחים, גם בענף הזיתים, גם הקרן לנזקי חקלאות.

שלום שמחון: בכל המקומות הם נמצאים.

שלום שמחון: אנחנו למעשה תקועים רק בפרויקט אחד, וזה לא בגללנו, פרויקט גדול מאוד שהמשרד משקיע בו הרבה מאוד חשיבה, בנושא של בקעת בית נטופה, הוא לא תקוע בגלל משרד החקלאות עמק בית נטופה תקוע בגלל המשרד להגנת הסביבה.

שלום שמחון: אנחנו מבחינתנו,

אחמד טיבי: יש תקציב?

שלום שמחון: כן, זו לא בעיה של כסף.

שלום שמחון: הבעיה היא שהם חושבים שכל המגזר יתחיל לבנות שם בתוך העמק והם יחסמו את הנוף.

שלום שמחון: בכלל המדיניות שלי תמיד היתה להבדיל ממשרדים אחרים שאין בעיה של כסף, שתקציב המדינה הוא רק המלצה.

שלום שמחון: אני יודע לעשות אם יש לי כסף.

שלום שמחון: הבכיה שאין כסף היא של כאלו שלא יודעים לעשות.

שלום שמחון: עמק בית נטופה יצא לדרך, אם השר ארדן לא יפריע למהלך.

שלום שמחון: המשרד להגנת הסביבה, אם אני לא טועה, לא קיבל אישור.

שלום שמחון: יוזמה של חבר הכנסת דב חנין דוחף ומקדם את העניין.

שלום שמחון: אני קראתי לו ואמרתי לו, אתה היית פעם מהירוקים, תקשר ביני לביניהם.

שלום שמחון: עכשיו אני רוצה להגיע לאנשים עצמם.

שלום שמחון: משרד החקלאות תיכף יציג את מה שיש לו לגבי הנתונים.

שלום שמחון: זה הוכן באחריות רבה בלי שום כוונה לא לעמוד בהחלטת הממשלה.

שלום שמחון: אנחנו מתכוונים לעמוד בהחלטת הממשלה כפי שהיא הוצגה, ולעשות אפילו קצת יותר.

שלום שמחון: נניח שגם המנכ"ל וגם הדרג הבכיר במשרד יבינו בדיוק את המדיניות.

שלום שמחון: זה נכון לכאורה שאילו היו רוצים יותר אנשים מהמגזר ללמוד חקלאות, זה משרד מקצועי צריך לזכור את זה.

שלום שמחון: איוש המשרות אנחנו לא מצפים שיהיו מועמדים רק לדרג המנהלי.

שלום שמחון: אם היו יותר אנשים מהמגזר הולכים ללמוד חקלאות אז אני לא מניח שמישהו שלמד חקלאות היה יושב בבית בין אם הוא ערבי ובין אם הוא לא ערבי.

שלום שמחון: זה לא המצב.

שלום שמחון: למה אני אומר את זה?

שלום שמחון: כי יש לא מעט תפקידים שהם בדרג הבכיר מאוד במשרד שהם שאתם אפילו לא הזכרתם.

שלום שמחון: אני אתן תיכף את האקוויוולנט שמצוי בדרג הבכיר.

שלום שמחון: אחד החוקרים הבכירים ביותר הוא ממכון וולקאני שהוא גם מנהל מכון הוא דוקטור או פרופסור.

שלום שמחון: במכון וולקאני יש יותר מחוקר אחד בדרג הבכיר של המכון שנחשב לאחד המכונים המובילים בעולם ונמצא שאתם אפילו לא סופרים אותם.

שלום שמחון: יש כמה כאלה.

יוסי ישי: ההגדרה שלך, כשאתה מדבר על תקנים, מטעה בקטע הזה.

שלום שמחון: אני אתן רק את הדוגמה כי אתם לא מחלקים נכון.

שלום שמחון: כשאנחנו מדברים על מצבת עובדים במשרד החקלאות אנחנו מדברים כולם.

שלום שמחון: גם על מכון וולקאני וגם על המשרד עצמו.

שלום שמחון: אתם מכון וולקאני לא סופרים, מכון וולקאני זה בערך שליש מהמשרד.

שלום שמחון: זה לא דבר קטן.

שלום שמחון: עכשיו אני אפתיע אתכם, אני אעשה משהו שאני לא עושה בדרך כלל.

שלום שמחון: התפנתה משרה של מנהל שה"מ.

שלום שמחון: אני באופן יוצא דופן בניגוד לכללים ולחוק, אני אומר לכם, קראתי לסגן מנהל והתחננתי בפניו, תיגש למכרז.

שלום שמחון: אני צריך אותך במקום הזה.

שלום שמחון: תלך להיות המנהל של הדבר הזה.

שלום שמחון: אמרתי לו, אסור לי לעשות את זה.

שלום שמחון: אסור.

שלום שמחון: אבל במקרה שלך אתה מקצוען, אתה מצוין, אתה הכי טוב, הוא למד תקופה מסוימת.

שלום שמחון: התחננתי בפניו.

שלום שמחון: כבר סגרתי איתו שהוא הולך למכרז ואני באופן חריג גם נותן לו המלצה.

שלום שמחון: לא רצה.

יוסי ישי: דרך אגב, לא בגלל שהוא בן מיעוטים אלא בגלל שמגיע לו, הוא איש מקצוע מעולה.

שלום שמחון: אני אגיד גם יותר מזה, ביום שנסגר המכרז ישב אצלי בלשכה שהוא לא ניגש למכרז.

שלום שמחון: כולם אגב רצו את זה.

שלום שמחון: אני לא מכיר מישהו שלא רצה במשרה.

שלום שמחון: גם החקלאים רצו.

שלום שמחון: אני אמרתי לו, שמע, זה סוג מסוים של בגידה שתדע.

שלום שמחון: אני כאילו מבחינתי תפסתי את זה כך כיוון שרציתי אותו כמוביל המערכת הזאת לא רק בגלל שהוא איש מיעוטים אלא בגלל שהוא מוכשר.

שלום שמחון: עכשיו במשרד החקלאות נמצא בחור בשם ג'מאל.

שלום שמחון: הוא אחד האנשים הכי מוכשרים והמצטיינים של משרד החקלאות.

שלום שמחון: הוא מישהו שנמצא בדרך למעלה.

שלום שמחון: זה לא במישור המפלגתי.

שלום שמחון: אני בעסק של החקלאות כבר הרבה מאוד שנים, זה העסק המקצועי.

שלום שמחון: בעסק המקצועי, הוא נחשב אחד האנשים הכי טובים במשרד החקלאות והוא נחשב "תותח".

יוסי ישי: גם יושב ראש מועצת הזיתים הוא כך.

שלום שמחון: הוא גם יושב ראש ענף.

שלום שמחון: אם ניקח את השירותים הוטרינרים, אז הממונה הארצי על בתי המטבחיים בכל הארץ הוא גם בן מיעוטים.

שלום שמחון: כאילו ברמה של השירותים הוטרינרים, ברמה מספר שתיים בשירות הזה.

שלום שמחון: זאת אומרת, זה לא נכון שאין בני מיעוטים בין הפקידים הבכירים במשרד החקלאות.

אחמד טיבי: דיברנו על השיעור שלהם.

שלום שמחון: לא.

שלום שמחון: לא.

שלום שמחון: אז אני אומר אתם לא סופרים את מספר החוקרים במכון וולקאני למשל.

שלום שמחון: תיכף אתה תשמע את הנתונים.

שלום שמחון: נתתי לך עכשיו את הדוגמה של הפרופסור, חוקר בכיר, שממלא את אחד התפקידים החשובים.

שלום שמחון: הוא רצה לעזוב את מכון וולקאני ולהצטרף להגנת הצומח.

שלום שמחון: עכשיו הוא מיוחד.

שלום שמחון: זה לא משהו שאפשר להתווכח עלין.

שלום שמחון: אני לא וטרינר, אני לא חוקר במכון וולקאני, ולא למדתי חקלאות.

שלום שמחון: לכן אני אומר, אם ההצעה פה תהיה על האיכות לא רק על הכמות זה יהיה אחלה.

שלום שמחון: זה הכי טוב מבחינתי.

שלום שמחון: לכן אני אומר הלוואי ויותר אנשים מהמגזר היו הולכים ללמוד חקלאות כדי שהם יוכלו להשתלב במערך הכי בכיר של המשרד הזה.

שלום שמחון: אין מדיניות במשרד של חסימה גם אם זה קשה.

שלום שמחון: אני מאוד מקובל בנושא של החקלאות.

אחמד טיבי: המטרה של הוועדה אדוני השר, היא עידוד ערבים לרכוש השכלה רלוונטית.

שלום שמחון: אחלה, אנחנו מעודדים את זה.

שלום שמחון: לכן אני אומר מבחינת המדיניות אין מדיניות כזו, לא מבחינת של קידום החקלאות במגזר ולא מבחינת כוח אדם.

שלום שמחון: אני רוצה להגיד עוד משהו בנושא.

שלום שמחון: מה שיושב ראש הוועדה חושב שמבחינת כפר יש הרבה קריטריונים של משרד החקלאות.

שלום שמחון: כמו שאתה אומר כפר יסיף.

שלום שמחון: כפר יסיף הוא דוגמה.

שלום שמחון: יש לנו הגדרות מאוד ברורות לגבי משכל האוכלוסייה באותו ישוב שאיכות הישוב הזה נמדדת.

יוסי ישי: יש מעטים.

שלום שמחון: יש ועוד איך.

שלום שמחון: ההגדרות שלנו מאוד ברורות.

שלום שמחון: יש שתי תשתיות לאומיות שאנחנו עוסקים בהן בנושא של פיתוח הכפר.

שלום שמחון: אחד זה הנושא של תשתיות הישוב.

שלום שמחון: אנחנו משקמים עכשיו תשתיות בכל הישובים הכפריים לפי סדר מסוים.

שלום שמחון: אני רוצה לתת דוגמה למה אנחנו בכלל לא בודקים אם זה קיבוץ, מושב או כפר.

שלום שמחון: למשל, בפיילוט הראשון, תוך 17 שני ישובים של מיעוטים היו בתוך התשתיות.

שלום שמחון: זה משהו שכל ישוב התחנן אליו, וזה היה בהשקעה של מיליוני שקלים.

שלום שמחון: אחד היה באזור ירושלים ואחד היה במועצה האזורית הבדואית.

שלום שמחון: אני לא הסכמתי שארבעת הישובים שאני משקם בפרויקט של שיקום תשתיות לא יחילו עליהם גם את התוכנית.

אחמד טיבי: מה זה תשתיות?

יוסי ישי: כבישים, תאורה, מדרכות, הכול.

שלום שמחון: אתה הופך אותו.

שלום שמחון: אתה מלביש אותו חליפה חדשה.

שלום שמחון: אתה מכניס אותו לחנות ועושה לו חליפה חדשה, כל מה שצריך שם.

שלום שמחון: כל מה שצריך לעשות כדי שייראה ישוב נורמאלי.

שלום שמחון: אין מצב כזה שמדיניות המשרד היא כאילו מנסה לעשות שינוי.

שלום שמחון: בהחלט יכול להיות שבמהלך הזמן הגישה בקליטת עובדים היתה שלא מוצאים אנשי מינהל.

שלום שמחון: אני מעריך שאם אתם תבדקו במשרד החינוך, אין לכם בעיה עם האחוזים.

שלום שמחון: אני בטוח שאם תבדקו במשרד החינוך לא תהיה לכם בעיה עם האחוזים.

דן גרא: איזה אחוזים?

שלום שמחון: של מספר בני המיעוטים שמועסקים.

דן גרא: אתה טועה.

שלום שמחון: יכול להיות.

אחמד טיבי: הוא מתכוון בחיבור בין חינוך לתחומים אחרים, מורים, מורות אחיות.

שלום שמחון: אני צריך לעשות הכול.

דן גרא: אבל גם במשרד החינוך יש לנו בעיה גדולה מאוד עם שיעורי המועסקים.

שלום שמחון: לא חשוב, אבל יש סיכוי שבאוכלוסייה שמונה 20% מכלל הציבור בישראל וגם מערכת החינוך שלה 20%,

דן גרא: 28 אחוז.

שלום שמחון: לא חשוב, 28 אחו, אתה תמצא מצב אחר.

שלום שמחון: אנחנו לא באותו מצב.

שלום שמחון: רוב המגזר, המורים שלהם עומדים בתור, מי יהיה מורה.

שלום שמחון: כולם מחכים לזה.

שלום שמחון: כולם הולכים ללמוד הוראה.

שלום שמחון: הלוואי ואצלי היו עומדים בתור.

שלום שמחון: שכולם היו לומדים ואני הייתי צריך לדחוף אותם למכון וולקאני ושייאשו את המשרות.

שלום שמחון: חלק מהעניין הוא השכלה כמו שאמר יושב ראש הוועדה.

אחמד טיבי: דיברת על שני ישובים שעוברים שיקום.

אחמד טיבי: אחד באזור ירושלים, על איזה שני ישובים דיברת?

שלום שמחון: אחד באזור ירושלים והשני פה.

אחמד טיבי: תן לי שמות ישובים.

שלום שמחון: אחד במועצה האזורית מטה יהודה, והשני במועצה האזורית הבדואית.

אחמד טיבי: אולי רפעאה ובטוף.

יוסי ישי: בטוף כן.

יוסי ישי: רק הערה, להשלמת דברי השר כדי להראות את הקו.

יוסי ישי: הוא אמר, שייתכן במשרד החינוך ובמשרד הבריאות אין את אותה בעיה ושם יש מעבר ל-10%.

יוסי ישי: אחת הבעיות שלנו היא שהמטה נמצא בתל אביב והכפרים נמצאים בכלל רחוק.

יוסי ישי: אם אתה משווה למשל ואתה רואה מה קורה במחוזות שלנו אנחנו נמצאים ב-13 וחצי אחוז.

יוסי ישי: המחוזות שהם יותר קרובים לשטח שם, אתה תראה את זה בדוח עוד מעט, שם אנחנו נמצאים ב-13 וחצי אחוז.

יוסי ישי: חלק מהבעיה שלנו זה באמת הריחוק.

יוסי ישי: אותם חברים שדיברנו עליהם כמו ג'מאל, הוא צריך להגיע מכפר קרעאה כמעט כל יום לבית דגן, זה לא קל.

יוסי ישי: ולכן באזורים הרבה יותר קל לנו.

רחל בנצר: במהלך 10 - 15 שנים, אנחנו מתמודדים עם צמצום כוח אדם מסיבי מאוד במשרד החקלאות ולכן באופן טבעי אנחנו מנסים לעשות עדיפויות, לתעדף את כוח האדם שאנחנו קולטים.

רחל בנצר: אנחנו כמובן מוותרים על כוח אדם מינהלי יותר ויותר, ומנסים לקלוט במעט שאנחנו יכולים כוח אדם מקצועי.

רחל בנצר: אנחנו מפרסמים מכרזים שמיועדים למגזר הערבי בלבד לא אחת ואפילו שלוש או ארבע פעמים את אותו מכרז ואנחנו לא מצליחים לקלוט כוח אדם מהמגזר הערבי.

רחל בנצר: זה נוגע בדיוק למה שנאמר כאן.

רחל בנצר: אין כנראה יותר מדי, שלא להגיד בכלל, כוח אדם בשירות התעסוקה בתחומי הוטרינריה, או האגרונומיה וכנראה גם בכלכלה.

רחל בנצר: כי אנחנו מפרסמים מכרזים בנושאים האלה ומתקשים מאוד מאוד לקלוט כוח אדם בתחומים האלה.

רחל בנצר: באשר לפערים שאתה ציינת אותם.

רחל בנצר: אנחנו רוצים לעשות מאמצים ואנחנו הראינו גם במסמך הראשון שדיווחנו עליו איך אנחנו יכולים להגיע ליעד שאתם קבעתם פה של 10% כוח אדם מהמגזר הערבי במשרדי הממשלה.

רחל בנצר: אבל כל זה מותנה בזה, שכמו שהחליטה הממשלה היא גם תבצע את זה והיא תסייע.

רחל בנצר: אנחנו למשל כמשרד, לא זכינו למשרות ייעודיות למגזר הערבי אלא אם כן אנחנו גייסנו מהמשרות שלנו כוח אדם.

רחל בנצר: יש משרדים שזכו לזה ואני חושבת שצריך לעשות את זה.

רחל בנצר: אם אנחנו באמת רוצים להעדיף כוח אדם כזה אנחנו צריכים לתת לו משרות.

רחל בנצר: כי המשרד שלנו יוצא במכרזים בודדים במשך השנה בגלל צמצום כוח אדם, ובגלל פירעון של כוח אדם שמצוי במשרד.

רחל בנצר: אם לא יתנו לנו משרות כפי שהחליטה הממשלה, ולא רק יחכו שאנחנו ניתן משרה ואז יתנו לנו אולי משרה בתמורה, יהיה קשה מאוד לעמוד בלוח הזמנים.

רחל בנצר: במסמך הזה שאתה מדבר עליו, במסמך הראשון שהעברנו אנחנו הראינו שאנחנו ניתן חלק והמדינה תיתן בתמורה את אותו חלק ואז נגיע ליעד הזה.

רחל בנצר: אבל שוב אני אומרת, אם אנחנו רוצים להגיע לזה מהר המדינה מוכרחה לעזור בנושא הזה למשרדים.

רחל בנצר: היא חייבת להקצות משרות למשרדים.

רחל בנצר: היא חייבת למצוא את הדרך לאוכלוסייה הערבית.

רחל בנצר: יכול להיות, ואנחנו כבר על זה שמנו את האצבע, יכול להיות שהאוכלוסייה הערבית לא מורגלת לחפש מכרזים בשירות הממשלתי, לענות למכרזים, להגיש מועמדות.

רחל בנצר: יכול להיות שצריך למצוא מנגנון שיגיע לאוכלוסייה הזאת ולסייע למשרדים לאתר את העובדים.

אחמד טיבי: את מתכוונת לחיפוש אקטיבי?

אחמד טיבי: מנגנון שיחפש באופן אקטיבי?

רחל בנצר: נכון.

רחל בנצר: המשרד הזה פונה לכל המקומות אבל אני מעריכה שיש אנשים שאנחנו לא יודעים איך לפנות אליהם ואולי הם כן יכולים להיות מועמדים למשרות השונות.

דן גרא: את אומרת שיש לך קושי להגיע להיצע?

רחל בנצור: לאתר מועמדים.

רחל בנצור: אנחנו הרי מפרסמים בעיתונות את המודעה של המשרות הייעודיות האלה ומפנים את זה לנציבות שירות המדינה, לאתר שלהם.

רחל בנצור: לדעתי, אולי העיתונים האלה אינם העיתונים הנכונים.

דן גרא: האם נציבות שירות המדינה מסייעת לכם בזה?

רחל בנצר: לא.

רחל בנצר: התשובה היא לא.

יוסי ישי: לאחרונה, אנחנו העלינו את האתר של המשרד באינטרנט בערבית.

יוסי ישי: ממש ככה.

יוסי ישי: אני מאוד מקווה שזה יעזור.

יוסי ישי: אותו ג'אמל שדיברנו עליו הוא למעשה רכז תוכן בין היתר כדי שכל החומר בעברית גם יתורגם לערבית.

יוסי ישי: יש לנו אתר אינטרנט בערבית.

עליזה כהן: האמת היא, אני חייבת לציין, יש במינויים למשל בשירות המדינה, במינויים לא של עבודה, הם תמיד רוצים להעדיף אבל הם רוצים להעדיף רק את מי שיש לו ניסיון.

עליזה כהן: ואתה אף פעם לא יודע מתי אתה מתחיל.

עליזה כהן: אנחנו, בעזרת המנכ"ל, איתרנו את כל בעלי התפקידים דווקא במחוזות, בדרג הנמוך מאוד שקיים במשרד, דרג של מחוזות, והם לא סגנים.

עליזה כהן: נתנו להם תפקידים שנותנים בדרך כלל רק למי שמגיע לדרג של סמנכ"לים, כדי שהם יצברו ניסיון, כדי שאחר כך כאשר הם יחפשו תפקידים, הם ייגשו למכרזים הם יוכלו להגיע לדירקטוריון.

עליזה כהן: הם יוכלו להגיד היינו בדירקטוריון הזה, עמדנו בראש הוועדה ההיא, ואז כאשר הם ייגשו למכרזים זה ייתן להם עדיפות לנוכח הניסיון שלהם.

עליזה כהן: זה דברים שאנחנו יכולים לעשות אז עשינו אותם.

עליזה כהן: וזה קרה בשנתיים האחרונות.

דן גרא: אני אגיד לכם איך זה מצטייר, כמה זמן עובד הערבי וכמה זמן עובד היהודי, שנות וותק.

דן גרא: אם אתה משווה, אתה רואה שעובד ערבי עובד כ-40% או 50% פחות.

דן גרא: אתה שואל את עצמך למה.

דן גרא: אתה אומר, רגע אחד, אם הוא לא יעלה למעלה למה שהוא יישאר כאן?

דן גרא: אני אגיד לכם איך אנחנו מצטיירים.

דן גרא: כאדם שקרא כבר יותר מטקסט אחד בימי חייו אז אני יכול להעיד, כי אם אליבא דמשרד החקלאות ישנו עובד אחד מתוך 27 בכירים ולא הרבה יותר.

יוסי ישי: לא.

יוסי ישי: זו שגיאה בהגדרה.

דן גרא: ישנם עובדים מסוימים, בואו נשים את הדברים על פני השטח.

דן גרא: אם אנחנו רוצים להתווכח על מספרים בואו נחליט מה הוא שדה המשחק.

דן גרא: יש לכם 1018 עובדים כן, מתוך 1018 העובדים האלה אתם ציינתם שישנם 27 בכירים, אכן זה מדויק.

דן גרא: מתוך 27 הבכירים האלה ישנו ערבי אחד.

דן גרא: זה מדויק.

דן גרא: עד כאן הכול בסדר.

דן גרא: אני לא עשיתי דבר.

דן גרא: אני עושה משהו אחר.

דן גרא: אני גם אגיד לכם מה אני עשיתי.

דן גרא: אתם אומרים ישנה עוד אוכלוסייה שקשורה במשרד החקלאות.

דן גרא: משרד החקלאות מממן אותם.

יוסי ישי: זו יחידת סמך של המשרד.

דן גרא: היא נלקחת בחשבון בתוך 1018 העובדים?

יוסי ישי: לא.

יוסי ישי: אבל אני רוצה גם כאן לתקן.

יוסי ישי: השאלה היא מה זה מחיר.

יוסי ישי: השאלה איך מגדירים.

יוסי ישי: במשרד שיש בו גם דרג חוקרים אז המילה בכיר מבלבלת.

יוסי ישי: המונח בכיר, זה קשור לחוזה בכירים בדרג המנהלי.

יוסי ישי: אבל יש בכירים שהם לא בדרג המנהלי.

יוסי ישי: למשל אם אני בא ואומר על חוקר, מנהל מכון, הוא בכיר מאוד.

יוסי ישי: בהגדרה שלך הוא לא ייחשב כבכיר.

יוסי ישי: עכשיו, הממונה על כל בתי המטבחיים בארץ, אז בהגדרה שלך הוא לא ייחשב כבכיר.

שלום שמחון: זה המעמד של בתי המטבחיים בארץ.

יוסי ישי: אצלך הוא לא נכנס להגדרת בכיר?

דן גרא: אין לי ספק בזה.

דן גרא: השאלה היא בסופו של דבר, אני אומר שוב מה מצטייר, ויכול להיות שצריך לקחת את אותה פעולה ולהוסיף לה טלאים.

יוסי ישי: בשביל זה הקימו ועדה ולא עושים את זה דרך מחשב.

דן גרא: לכן אנחנו לא באים אליכם ואומרים "נו, נו, נו" אלא אנחנו אומרים לכם מה אנחנו קולטים.

שלום שמחון: כן, אבל אתה צריך להבין, שאם נניח אני בא למכון וולקאני, ויש שם מאגר של אולי 200 חוקרים, מה אתה רוצה שאני אעשה?

שלום שמחון: שאני אספר לך סיפורים על שמאתיים האלו יהיו חוקרים מכל המגזרים?

שלום שמחון: באמת.

שלום שמחון: אני לא יכול לשים מישהו במקום מקצועי שהוא לא למד ואין לו את הכישורים והוא לא חוקר, אין לאן להכניס אותו.

שלום שמחון: לכן אני אומר מראש, זה לא דבר אפשרי.

שלום שמחון: אבל, להגיד שיש חוקר בן מיעוטים, שניסה לפרוץ את המחסום של מכון וולקאני ולא התקבל, גם זה לא נכון.

דן גרא: לכן במכון וולקאני, אולי התופעה הזאת היא פחותה.

שלום שמחון: לכן, מה שאמר יושב ראש הוועדה זה מפתח.

שלום שמחון: עניין של רכישת ההשכלה בתחום, היא המפתח.

דן גרא: נכבדי השר, אם זה כמו שאתה אומר, זה רק מעיד על בעיה במשרדים הממשלתיים.

דן גרא: כי אם אכן ישנם בכירים במערך המחקר החקלאי, כלומר יש אנשי מקצועי, ערבים טובים.

דן גרא: תגיד לי אתה אדוני השר, למה אני לא רואה אותם במשרדך?

דן גרא: הלאה.

דן גרא: הלאה.

דן גרא: עוד שאלה אחת שמצטיירת.

דן גרא: בואו לא נשלה את עצמנו, חלק מעובדי המשרד גם המקצועיים אינם בתחום החקלאות בלבד, זה השקעות במימון ותכנון וחשבות.

שלום שמחון: אתה יודע איפה הטעות שלך?

שלום שמחון: מכיוון שכל שדרת האנשים המרכזית התחילו מחקלאות.

שלום שמחון: הם גם התחילו מכלכלה, בפקולטה לחקלאות.

שלום שמחון: מה לעשות?

שלום שמחון: שם זה מתחיל.

דן גרא: העניין הוא אחר.

דן גרא: זה לא זה.

דן גרא: השאלה היא כזאת, התחילו, אבל יש לנו כאלה וכאלה, וראיתי גם את הקוריקולום של כמה מהם, איתי, אני לא זוכר אם הוא המנכ"ל או הסמנכ"ל של הכלכלה.

דן גרא: רבותיי, תפתחו בבקשה.

דן גרא: אנחנו באים ואומרים לכם זה קצת יותר רחב.

דן גרא: יש כאן איזו נורה שצריך להדליק.

אחמד טיבי: צריך להוסיף מה שאמרת, שהשכלה היא רלוונטית בחקלאות.

אחמד טיבי: האם השר מכוון את עצמו לזה?

אחמד טיבי: יש סטודנטים שלומדים מקצועות כאלה?

אחמד טיבי: מה התוכניות שלכם?

יוסי ישי: יש לנו תוכניות פעילות.

יוסי ישי: יש לנו למשל תוכנית לקידום סטודנטים באורגניזם השלם.

יוסי ישי: זה פרויקט שאנחנו עושים אותו ביחד עם האוניברסיטאות והטכניון והפקולטה לחקלאות.

יוסי ישי: השנה פתחנו את זה לכל חמשת האוניברסיטאות.

יוסי ישי: ב פרויקט הזה אנחנו עושים matching יחד איתם ואנחנו מממנים סטודנטים תואר ראשון, תואר שני, תואר שלישי, כאלה שאנחנו מכינים אותם לעתודה.

יוסי ישי: האמת לא נערכתי לשאלה כדי לראות איזה חלק מהם הוא מהמגזר הערבי.

יוסי ישי: אצלנו בכלל אין מושג כזה.

יוסי ישי: לא יודע.

יוסי ישי: לי קשה בכלל לדבר.

יוסי ישי: אין אצלי מושג כזה.

אחמד טיבי: האם במשרדים שאין להם את הנושא הזה, יש להם את השיעור הנמוך יותר של ההעסקה?

יוסי ישי: זה לא שיקול בכלל.

יוסי ישי: אבל אם שאלת אני אביא את המידע ואני אפיק לקחים.

יוסי ישי: אם אני אראה שאחוז המועסקים של הערבים הוא נמוך.

אחמד טיבי: ירשה לי השר, לעיתים המנכ"לים חשובים יותר בקליטה עובדים מאשר השר.

יוסי ישי: לא לעיתים.

יוסי ישי: שרים מותקפים אבל המנכ"לים עושים את העבודה.

אחמד טיבי: חלק מהשרים שניסו, סיימו בבתי משפט.

אחמד טיבי: לכן זה תפקיד יותר של מנכ"לים, ודרג בכיר, ומאגר כוח אדם.

אחמד טיבי: יש החלטה ממשלה על ייצוג הולם.

אחמד טיבי: אתם אמורים ליישם את ההחלטה הזאת.

אחמד טיבי: אתם כל הזמן אומרים נציבות שירות המדינה יתנו לנו כאן, אנחנו ניצור משרה ייעודית במקביל וכדומה.

אחמד טיבי: כך תיחסם דרכם של יותר ערבים.

יוסי ישי: זה לא מה שגברת בנצר אמרה.

יוסי ישי: בסטטיסטיקה שהשגנו כאן ראינו שחסרים 24 משרות עד סוף שנת 2012.

יוסי ישי: גברת בנצר באה ואומרת שאפילו אם נחליט שאנחנו ניתן את העדיפות המקסימאלית, לא נוכל להגיע לכמות הזאת.

יוסי ישי: מה שגברת בנצר הציעה, אם ישיתו עלינו את הכלל שעל כל משרה מהמגזר הערבי שאנחנו קולטים נקבל משרה נוספת נוכל בשנה אחת להשלים את כל החסר.

יוסי ישי: זה בדיוק העניין.

רחל בנצר: מה שאני גם אומרת, שצריכה להיות הקצאת משרות, בלי קשר לשום דבר.

דן גרא: אותם 37 וחצי כפול 3.

רחל בנצר: נכון.

דן גרא: אדוני השר, האם זה ברור מה שאני שואל?

רחל בנצר: המדינה החליטה 37 משרות מדי שנה במהלך 3 שנים, ואנחנו לא מקבלים את זה.

אחמד טיבי: כי הנציבות חוסמת אתכם?

רחל בנצר: כנראה שגם הנציבות מתעדפת במשרדים.

רחל בנצר: יכול להיות שהיא מתעדפת מקומות שבהם יש פוטנציאל קליטה יותר גדול.

דן גרא: אתם פניתם לנציבות בעניין?

רחל בנצר: כן.

רחל בנצר: הנה שה"מ למשל, יש שניים מתאימים, אי אפשר לקלוט אותם כי הם לא ב-150.

שלום שמחון: אנחנו עושים מה שהמדינה מאפשרת לנו.

רחל בנצר: זה משרות מקצועיות שלא נצליח לאייש בקלות.

שלום שמחון: יש פניה למגזר הערבי, אל תגזימו.

דן גרא: יש, כולל ראשי מועצות לשעבר.

דן גרא: אבל יש לי שאלה אליך.

דן גרא: ביסוד החלטת הממשלה, ה-raison d'etre היה שכאשר אתה רוצה להגיע ל-10% ישנם עובדים שפורשים.

דן גרא: סביר להניח שבמהלך 8 השנים מאז התחיל התהליך הזה של הגדלת הייצוג ההולם פרשו עובדים ממשרד החקלאות.

רחל בנצר: יש בעיה שלא ציינתי אותה, על משרד החקלאות השיתו קיצוצים שהם לא קיצוצים רוחביים שאנחנו מכירים על פי החלטות הממשלה, אנחנו מדברים על קיצוצים ייחודיים למשרד החקלאות בהיקפים מאוד מאוד גדולים שמקשים עלינו בכלל לקלוט כוח אדם.

רחל בנצר: לכן אנחנו שמנו לנו למטרה לא לקלוט כוח אדם מנהלי אלא ללכת לכוח אדם מקצועי בשיעורים נמוכים מאוד.

רחל בנצר: אנחנו מצפים, בין השאר הועדנו משרות ייעודיות למגזר הערבי.

רחל בנצר: אנחנו מתקשים, אני לא רוצה להגיד לא יכולים, כי פה ושם אנחנו כן מצליחים לקלוט, אבל מכרזים חוזרים על עצמם אני אומרת לכם 4 פעמים כי אנחנו לא מצליחים לקלוט את העובדים האלה.

דן גרא: האם אתם בדקתם את המשוב?

דן גרא: מה חושבים מועמדים ערבים על משרד החקלאות?

דן גרא: כי אם היית מעסיק פרטי והיית מחפשת עובדים ולא היו מגיעים ואת צריכה אותם כדי לייצר, היית בודקת מה קורה.

שלום שמחון: לא, לא, לא.

שלום שמחון: זה בכלל לא נכון.

שלום שמחון: זה בכלל לא נכון.

שלום שמחון: מניסיון אני יודע בסופו של יום צריך להיות איוש בחקלאות של מאה אחוז.

שלום שמחון: זה נכון שהוא הענף הכי צומח במשק הישראלי אבל אתה לא יכול ללכת למקום שבו אתה יודע שאתה לא יכול לגייס מהאוכלוסייה ולצפות שבחלק מסוים יהיה האחוז יותר גדול מהאוכלוסייה.

שלום שמחון: זה לא בתחום הניסיון שלך ללכת למקום הזה.

שלום שמחון: זה לא מקום כמו מערכת החינוך.

דן גרא: למה אתה לא שואל את עצמך למה אין צמיחה בכוח אדם?

שלום שמחון: אז אני אענה לך.

שלום שמחון: יש לי מחסור אדיר בכוח אדם.

שלום שמחון: בחקלאות הישראלית יש מחסור של עשרות אלפי מקומות עבודה.

שלום שמחון: אני רוצה שאתה תדע.

שלום שמחון: הרי למה בסוף מביאים מבחוץ?

שלום שמחון: כי קורה פה משהו שקורה בכל מקום.

שלום שמחון: מה קורה פה?

שלום שמחון: בסוף רמת החיים בישראל עולה והאנשים בישראל לא חשוב מה הם אם הם יהודים, ערבים, חרדים או כל אחד אחר, מתיישרים לפי רמת החיים שקיימת באותה מדינה.

שלום שמחון: לכן הם מחפשים רמת חיים יותר גבוהה עם שכר יותר גבוה.

שלום שמחון: אם הענף הזה יודע לתת בקושי שכר מינימום אז ברור לגמרי שאנשים מחפשים את עצמם בענפים אחרים ובצדק.

שלום שמחון: אתה לא יכול להגיד שלא.

דן גרא: אנחנו לא מדברים על זה עכשיו.

שלום שמחון: לא חשוב, אבל אתה ניסית ללכת לשם.

שלום שמחון: לכן אני עוצר אותך.

דן גרא: אני הולך ככה, אני שואל את עצמי מדוע אתם לא מצליחים לגייס כלכלנים ערבים?

דן גרא: ויש כלכלנים, אני לא רוצה להגיד כחול על פני הים.

דן גרא: ישנם כלכלנים רבים.

שלום שמחון: אתה יכול להגיד לי מבחינה תקציבית, כמה זה ידרוש?

דן גרא: לדעתך, אני יותר משותף.

דן גרא: אני אומר שאולי אנשים בהנדסה חקלאית - - -

שלום שמחון: לנציב שירות המדינה יש שבעה סגנים?

דן גרא: בכל שירות המדינה, אין ערבי אחד שממלא תפקיד של סמנכ"ל.

יוסי ישי: אצלנו יש.

רחל בנצר: אנחנו מציגים עובד מהמגזר הערבי, שהוא סגן מנהל שה"מ ברמה 44.

יוסי ישי: וזה אדם שהצענו לו להיות מנהל שם.

אחמד טיבי: הוא ברמה של מנכ"ל?

יוסי ישי: לא.

יוסי ישי: זה לא מנכ"ל, זה סמנכ"ל בכיר.

יוסי ישי: הוא מנהל יחידה.

רחל בנצר: יש מנהל ברמה של סמנכ"ל 42, אבל הוא ברמה של סמנכ"ל 44.

שלום שמחון: במשרד החקלאות יש מנכ"ל אחד.

דן גרא: זה ההבדל בין סגן מנהל בכיר מאוד לבין סגן מנהל כללי במשרד.

דן גרא: אנחנו יודעים כמו למשל במשרד האוצר אנחנו מבחינים בין מנהל אגף שדרגתו מנכ"ל.

דן גרא: גם זה קיים.

דן גרא: אדוני השר, הגברת בנצר.

עליזה כהן: הם לא רוצים להיות בכירים, כי כשהם מדענים הם מקבלים שכר יותר גבוה.

דן גרא: אני יודע, כאנשי מחקר.

עליזה כהן: כי כאשר הוא עובר מעמד של וטרינר למשכורת של בכיר הוא מקבל פחות.

עליזה כהן: וטרינר מקבל הרבה יותר.

עליזה כהן: הוא יכול להגיע ל-40 אלף שקל עד 50 אלף שקל.

דן גרא: ישנם מהנדסים כימאים רבים, ישנם מהנדסי מכונות.

דן גרא: מה ההבדל בין הנדסה חקלאית לבין הנדסה אחרת?

דן גרא: היא על בסיס הנדסה המכונאות.

יוסי ישי: מהנדסי בניין, מהנדסי קרקע, ישנם כאלו?

דן גרא: ישנם, אבל לבוא ולומר אין אנשים זה כאילו להאשים את הגורל.

דן גרא: לא.

דן גרא: ישנה הדרה.

אחמד טיבי: היא לא אומרת שאין אנשים.

אחמד טיבי: היא אומרת שהיא לא מצליחה לגייס אותם.

אחמד טיבי: השאלה אם יש חיפוש אקטיבי, כן או לא?

אחמד טיבי: זאת השאלה.

דן גרא: אולי אפשר לסייע לכם בזה.

עליזה כהן: יש בשרות המדינה, ואתן דוגמא.

עליזה כהן: אני עובדת עם השר, ולפעמים מדברים איתי על דברים שאסור לדבר, אבל הם לא פעילים פוליטיים.

עליזה כהן: נגיד מנהל שה"מ החדש, הוא אמר לי תשמעי, יש לי שני מהנדסים בתחום הצמחי שאני יכול לגייס ממגזר המיעוטים אבל יש לי בעיה.

עליזה כהן: אנחנו עשינו הסכם עם האוצר שאנחנו לא עוברים את ה-150.

עליזה כהן: ואנחנו ב-150.

עליזה כהן: אנחנו לא יכולים לקלוט יותר.

עליזה כהן: נתתי לו טיפ, אמרתי לו, לך לרחל בנצר, יש תוכנית מטעם הממשלה, שאם הוא בן מיעוטים אז יכול להיות שהיא תקלוט אותו.

עליזה כהן: אמרתי לו, היא לא עומדת ביעדים, היא צריכה להגיע ל-10% ייצוג הולם.

עליזה כהן: זה נקרא אקטיביות.

עליזה כהן: הוא מצא.

עליזה כהן: אין לו סיכוי.

עליזה כהן: היא לא תקלוט אותו כי היא לא יכולה לאשר אותו.

עליזה כהן: היא לא יכולה לאשר, לא חשוב מאיזה מגזר הוא, היא לא יכולה לאשר קליטה.

עליזה כהן: במסגרת גיוס כוח האדם, במסגרת המשרות שאגף התקציבים מאשר.

דן גרא: יש לך הכרזה במסמך.

דן גרא: מה קורה עם זה?

רחל בנצר: שוב, אם המדינה, קרי נציבות שרות המדינה, תעמוד בהחלטת הממשלה, כי אני יכולה לספר לכם שבשנת 2010 לא ניתן לי אישור כי הם טענו שהם חרגו מהמשרות האלה.

רחל בנצר: אם אני אקבל את מה שהממשלה החליטה אני מאמינה שאני אקלוט.

אחמד טיבי: עסאם אבו נסאר, בבקשה.

עסאם אבו נאסר: רציתי לשאול, האם יש איזשהו מכרז של נציג לשכת עורכי הדין?

עסאם אבו נאסר: כי שם יש עודף.

רחל בנצר: זו דוגמא.

רחל בנצר: שם יש הרבה, זה כבר המכרז השלישי שאנחנו נותנים כוח אדם מהמגזר הערבי.

עסאם אבו נאסר: יש לך מרכז השמה בלשכה?

עליזה כהן: יש שם הרבה עורכי דין, ואין שם בעיה.

עסאם אבו נאסר: יש 40 אלף עורכי דין יותר מדי.

עליזה כהן: אין קליטה שם.

עסאם אבו נסאר: יש את המכרז האחרון.

עסאם אבו נסאר: זה ברור שיש הרבה.

עסאם אבו נסאר: מרכז ההשמה של לשכת עורכי הדין, הם עוברים המון קשיים במכרז.

עסאם אבו נסאר: זה נסגר?

עסאם אבו נסאר: זה עדיין קיים?

עסאם אבו נסאר: עכשיו, עכשיו במכרז האחרון, יש משהו?

רחל בנצר: המכרז היה קשה, היו מבחנים קשים.

רחל בנצר: אבל בכל מקרה ייבחר בסוף מישהו מן המגזר הערבי.

רחל בנצר: הטוב ביותר מן המגזר הערבי ייבחר לזה.

רחל בנצר: נכון היה קשה.

עסאם אבו נסאר: לפי דעתכם, היתה כמות מספיקה של מועמדים ערבים?

רחל בנצר: כן, היתה כמות מספיקה.

רחל בנצר: היינו שמחים אם היו עוד יותר, אז יכולנו למיין יותר.

דן גרא: אבל עובדים במשרד כמה יועצים משפטיים בנפרד.

רחל בנצר: מתוך 14 עורכי דין, יש לנו 3 עורכי דין מהמגזר הערבי.

רחל בנצר: עם תקן, בטח שלא מתמחים.

יוסי ישי: יש לנו שלושה.

דן גרא: אני יודע.

דן גרא: יש לכם את מנהל היחידה ששמו משה גורן, ויש את מיכל גולדמן ואת בן ציון זיידמן ואת גבריאל בר דוש ואת איילה אייזנברג.

עליזה כהן: אתה מדבר על הוועדה?

רחל בנצר: לא, המועצה לזכויות מתווכים.

דן גרא: נכון, אבל אני לא רואה כאן אף אחד.

רחל בנצר: אבל היו מכרזים.

דן גרא: בהשקעות ומימון אני רואה את שמחה יודוביץ ואת גזית, ואת טוכנובני, ואת אריאלה וכן הלאה.

דן גרא: בכלכלה, אלה דברים שלא נדרש בהם ידע חקלאי.

דן גרא: הם לא אגרונומים.

יוסי ישי: נכון, אבל אני אראה לך עוד הרבה כלכלנים במקומות אחרים.

דן גרא: אלה הם עורכי דין, שמתעסקים בעיקר בקניין רוחני.

דן גרא: אנשי מדע, שהם עורכי דין.

רחל בנצר: לא.

רחל בנצר: סליחה.

רחל בנצר: למעט עורכת הדין מיכל גולדמן אף אחד מהם לא אמור להיות עורך דין.

רחל בנצר: היא הרשמת, היא עורכת דין, כל השאר הם אגרונומים.

דן גרא: אם הם ישנם במכון וולקאני, מדוע שלא יהיו גם כאן?

רחל בנצר: מפני שצריכים אותם שם.

יוסי ישי: הם חוקרים, לא כדאי שאני אבזבז אותם.

רחל בנצר: אלה לא משרות בכירות.

עליזה כהן: תנסה להביא חוקר אחד להיות אצל שמחה יודוביץ, הם לא רוצים את הדברים האלה.

עסאם אבו נאסר: בעניין שאין מועמדים בחקלאות.

עסאם אבו נאסר: הרי הבחירה הראשונה של בוגר בית ספר ערבי זה לא חקלאות, זה ברור.

עסאם אבו נאסר: זאת אומרת זה משהו מובנה כי מה הפוטנציאל בחקלאות?

עסאם אבו נאסר: ללכת לעבוד עם יש עדיין קרקע של האבא או של הסבא?

שלום שמחון: בדיוק מה שאמרתי קודם.

עסאם אבו נסאר: אני חושב שזה עדיין לא פוטר את המשרד.

עסאם אבו נסאר: לדעתי לפחות.

עסאם אבו נסאר: אולי צריך לנקוט בהגברת המודעות.

עסאם אבו נסאר: הרי אם רוצים לקלוט צריך לנקוט בהגברת המודעות.

עסאם אבו נסאר: זה לא רק חיפוש אקטיבי עד שאותו בוגר יחשוב ויחפש את משרד החקלאות.

עסאם אבו נסאר: כי אף אחד לא הולך ללמוד כלכלה חקלאית.

עסאם אבו נסאר: אלה באים יותר מהמושבים.

עליזה כהן: גם בני המושבים כבר לא בוחרים ללמוד את זה.

עסאם אבו נסאר: ביניהם יש פחות, אני יודע.

עסאם אבו נסאר: אבל צריך לעשות משהו בקשר למודעות על הפוטנציאל שיש בתפקידים האלה במשרד החקלאות.

עסאם אבו נסאר: כי אתם רוצים אבל כביכול אין אנשים שיכולים להציע את עצמם.

עסאם אבו נסאר: זה תפקיד של המשרד אולי להגביר מודעות.

שלום שמחון: החלטת הממשלה הבאה בהתאם להמלצות של הוועדה הזאת צריכה להיות עניין של האיכות וגם זה שיושב גודלו של הענף ביחס לגודל האוכלוסייה.

שלום שמחון: צריך למצוא את האיזון הנכון.

שלום שמחון: יכול להיות שמשרד החינוך ייתן ייצוג ל-30% מהמגזר הערבי.

שלום שמחון: יכול להיות שמשרד החקלאות ייתן אפשרות לא ל-17% אלא ל-7%.

שלום שמחון: אני לא יודע.

שלום שמחון: אתם צריכים למצוא איזשהו מודל.

שלום שמחון: אני מוכן לעזור לכם.

שלום שמחון: אבל באופן עקרוני אתה חייב למצוא מודל נכון.

יוסי ישי: אתה בכיוון הנכון.

אחמד טיבי: אוקיי, אדוני השר והמנכ"ל ואנשי השר, אני רוצה להודות לך על שהופעת בפני הוועדה.

אחמד טיבי: אין ספק שמדובר בשיעור שצריך להעלות מבחינת ייצוג הערבים במשרד החקלאות.

אחמד טיבי: זה עומד על 6.8% כמעט 7%.

אחמד טיבי: בעיקר התרכז הדיון בנושא קליטת ערבים בדרג גבוה ובכיר במשרד.

אחמד טיבי: יש למנות ערבים בדרגים בכירים.

אחמד טיבי: דיברנו על חיפוש אקטיבי.

אחמד טיבי: יש בעיה שצוינה על ידי רחל בנצר במציאת ערבים למרות שיש מכרזים, היא אומרת.

אחמד טיבי: צריך למצוא פתרון לבעיה הזאת על ידי חיפוש אקטיבי ואם לא מוצאים אז להגביר את החיפוש האקטיבי עד שמוצאים.

אחמד טיבי: תמיד אפשר לתקשר עם המגזר הערבי דרך העיתונות הערבית, דרך הוועדה, דרך חברות השמה ודרך העמותות "קו משווה" וכדומה.

אחמד טיבי: יש המון עמותות.

אחמד טיבי: בבקשה אדוני.

שלום שמחון: הסיפור של הדירקטור הוא אחר.

אחמד טיבי: נניח נשים ערביות.

שלום שמחון: אל ארחי פרחי למיניהם שנכשלו במקצועיות, הם ידעו שאנחנו לא בדרך הזאת.

אחמד טיבי: לכן שאלנו הרבה על נציבות שירות המדינה, אנחנו מרגישים שיש חסמים בנציבות שירות המדינה.

שלום שמחון: לכן המודל הכלכלי צריך להיות הגיוני.

שלום שמחון: זה חייב להיות הגיוני.

שלום שמחון: זה חייב להיות משהו שמנחה את המשרד.

דן גרא: יש כוח אדם מקביל.

אחמד טיבי: אחרי הדברים שאמר השר שמחון, אנחנו נקיים כאן בכנסת יום עיון למשפטנים בקשר לבית המשפט העליון כדי לשדרג את החקיקה המשפטית שתקל על הקליטה כי חוק ייצוג הולם נשאר אמורפי, אין לו שיניים כמעט והמצב בשטח לא משתנה.

אחמד טיבי: לכן צריך לשדרג אותו כך שיהיה בו גם חוק ייצוג הולם לנשים ששם יינתנו כמה כלים שיגרמו שיעור עליית תעסוקה אצל נשים.

אחמד טיבי: תודה רבה לכם.

שלום שמחון: יש אחוז מסויים של ערבים באוכלוסייה, סביר להניח שאחוז המועסקים במשרד החקלאות אמור להיות כזה.

שלום שמחון: זאת אומרת, שפוטנציאל המועסקים יכול לשקף את אחוז הערבים באוכלוסייה.

שלום שמחון: לכן, אנחנו באמת רוצים להטמיע חלק גדול מהמגזר.

שלום שמחון: יש בעיה של קיצוץ בתקציב, המדינה אמרה לכולם אני מקצצת, לכן אתם צריכים למצוא את המודלים הנכונים.

דן גרא: אגב, כמאמר מוסגר, שאלנו את נציבות שירות המדינה באשר למשרד הרווחה.

דן גרא: אנחנו עובדים עם המיעוט הערבי באוכלוסייה של היום, כדי לטפל בכל המגזר צריכים משאבים.

שלום שמחון: כן אבל בסוף, אנשי המגזר הלכו ללמוד עבודה סוציאלית בשנים האחרונות, והחלק שלנו במשרד החקלאות הוא בהתאם.

שלום שמחון: זה המודל שצירך ליצור.

אחמד טיבי: תודה רבה לכם, הישיבה נעולה.